**ΠΡΩΤΟ ΚΕΦΑΛΑΙΟ - ΕΝΟΤΗΤΑ 4 Η τελευταία φάση της γαλλικής επανάστασης (1794-1799)**

**και η εποχή του Ναπολέοντα (1799-1815)**

* Μετά το θόνατο του Ροβεσπιέρου ψηφίστηκε νέο Σύνταγμα (1795) και η εξουσία ανατέθηκε σε ένα πενταμελές συμβούλιο, το **Διευθυντήριο**, που αναζήτησε τη στήριξη των στρατηγών που είχαν αναδειχθεί στον πόλεμο.
* Τελικά, με την έγκριση του Διευθυντηρίου την εξουσία πήρε ο **Ναπολέοντας Βοναπάρτης**, ο πιο δημοφιλής, ικανός, αλλά και ο πιο φιλόδοξος από τους Γάλλους στρατηγούς .
* Πρώτα, ανακηρύχθηκε **Πρώτος Ύπατος** (1799-1804) και στσυνέχεια **Αυτοκράτορας** (1804-1815).
* Το πολίτευμα τυπικά δεν άλλαξε, παρέμεινε αβασίλευτη δημοκρατία . Αλλά ο Ναπολέοντας ήταν ο απόλυτος μονάρχης.

**Η εποχή του Ναπολέοντα (1799-1815**)

Ο στρατηγός Ναπολέων κατάλαβε την εξουσία στις 9 Νοεμβρίου 1799 ως Πρώτος Ύπατος.

***Οι μεταρρυθμίσεις του Ναπολέοντα.***

**Ναπολεόντειος Κώδικας**:

* Θεσπίστηκε το 1804
* Βασίσθηκε στις αρχές της [Γαλλικής Επανάστασης](https://el.wikipedia.org/wiki/%CE%93%CE%B1%CE%BB%CE%BB%CE%B9%CE%BA%CE%AE_%CE%95%CF%80%CE%B1%CE%BD%CE%AC%CF%83%CF%84%CE%B1%CF%83%CE%B7),
* Ενσωμάτωνε τις αρχές της ελευθερίας του ατόμου, της ελευθερίας επιλογής εργασίας,

 καθώς και την αρχή του Κοσμικού Κράτους (δηλ. Χωρίς την επέμβαση της εκκλησιάς)

* οι βασικές γραμμές του διατηρούνται έως σήμερα και αποτέλεσε τη βάση ανάλογων κωδίκων διαφόρων κρατών του 19ου αι.

**Ο Ναπολέων θεωρούσε οτι ο σημαντικότερος αντίπαλος της Γαλλίας ήταν η Αγγλία**

Εφάρμοσε το 1806 τον ηπειρωτικό αποκλεισμό της, δηλαδή εμπόδισε τη διακίνηση εμπορευμάτων σε όλα τα ευρωπαϊκά λιμάνια.

***Πως αντέδρασε η Αγγλία;***

Εφάρμοσε θαλάσσιο αποκλεισμό σε βάρος της Γαλλίας, εμποδίζοντας πλοία τρίτων χωρών να πλησιάζουν τις γαλλικές ακτές.

Το 1812 ο Ναπολέων αποφάσισε να επιτεθεί στη Ρωσία. Έφτασε έως τη Μόσχα (πρωτεύουσα της Ρωσίας), αλλά ο βαρύς χειμώνας, οι ασθένειες και οι επιθέσεις έκαναν τον Ναπολέοντα και τα στρατεύματά τους να υποχωρήσουν .

Η Αγγλία, η Αυστρία, η Πρωσία, η Ρωσία, η Ισπανία, η Σουηδία και το βασίλειο της Νάπολης συμμάχησαν εναντίον του.

Η τελική και συντριπτική ήττα του Ναπολέοντα στην πόλη Βατερλό του Βελγίου το 1815 σήμανε και το τέλος της κυριαρχίας του.

**Το Συνέδριο της Βιέννης**

* Το Συνέδριο της Βιέννης διεξήχθη το 1814-1815
* Στο συνέδριο αυτό που συνήλθε στη Βιέννη συμμετείχαν όλες οι τότε ευρωπαϊκές ηγεμονίες με 450 συνολικά αντιπροσώπους.
* Σκοπός του συνεδρίου ήταν
* η αναζήτηση ενός πραγματικού συστήματος ισορροπίας μεταξύ των Δυνάμεων που είχαν εμπλακεί στους Ναπολεόντειους πολέμους με την ανασυγκρότηση της απολυταρχίας και την καταστολή των επαναστατικών ιδεών.
* η δικαία χάραξη των νέων συνόρων.
* Το Νοέμβριο του 1815 ιδρύθηκε η Ιερή Συμμαχία από τη Ρωσία, την Αυστρία και την Πρωσία
* με σκοπό την παλινόρθωση των παλαιών καθεστώτων.
* Οι περισσότεροι εκθρονισμένοι βασιλιάδες επανήλθαν στις χώρες του.